Alþingi samþykkti frumvarpið með 46 samhljóða atkvæðum . Fjórir þingmenn greiddu ekki atkvæði og 13 voru fjarverandi.mbl.is / Golli Alþingi samþykkti í dag lagafrumvarp um sanngirnisbætur vegna Landakotsskóla sem Ögmundur Jónasson , þingmaður Vinstri grænna , lagði fram á Alþingi . En fulltrúar allra stjórnmálaflokka á Alþingi stóðu að málinu . „ Þetta mál er ekki mikið að umfangi en þeim mun stærra að innihaldi . Samþykkt þessa frumvarps er mikilvægur áfangi í viðurkenningu á rétti barna sem mannréttindi voru brotin á fyrr á tíð . Nú skal með þessum lögum reynt að rétta þeirra hlut , “ sagði Ögmundur þegar greidd voru atkvæði um frumvarpið á Alþingi í dag . Frumvarpið varðaði breytingu á lögum nr. 47 / 2010 , um sanngirnisbætur fyrir misgjörðirá stofnunum eða heimilum sem falla undir lög nr. 26 / 2007 ( sanngirnisbætur vegna Landakotsskóla ) . Birgitta Jónsdóttir , þingmaður Pírata , þakkaði Ögmundi fyrir að hafa leitt málið til lykta og fagnaði því að þingið ætlaði að ljúka málinu . „ Það er búið að bíða mjög lengi sem er eiginlega þinginu til vansa , ég verð að segja það , en það er gott að þetta er að gerast í dag og þótt fyrr hefði verið . Ég vil líka að segja að við ættum að gera meira af því þegar við erum sammála um einhverja hluti að koma þeim hratt og vel í gegnum Alþingi . Það skiptir svo miklu máli bæði fyrir starfsandann hér inni og fyrir samfélagið í heild , “ sagði Birgitta .